**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2020. szeptember 2-i rendkívüli ülésére)

## TÁRGY: KAPONYA LÁSZLÓ GYÖRGY LAKÁSBÉRLETI JOGVISZONYÁNAK MEGHOSSZABBÍTÁSA

Kiskőrös Város Önkormányzata a 129/2016. számú határozata alapján bérbe adta az Önkormányzat tulajdonában lévő, Kiskőrös belterület 2646/5/A/13 helyrajzi számon nyilvántartott, természetben 6200 Kiskőrös, Árpád utca 1. szám IV. emelet 13. ajtószám alatti 2 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 tároló helyiségekből álló összkomfortos, 59 m2  alapterületű lakást Kaponya László György részére 2016. szeptember 01. napjától 2018. augusztus 31. napjáig 2 éves időtartamra.

Kiskőrös Város Képviselő-testülete a fentiekben nevesített alapszerződést egy alkalommal - a 104/2018. számú határozatával 2 éves időtartamra meghosszabbította.

Kaponya László György 2020. július 30. napján kérelmet nyújtott be a lakásbérleti jogviszonya meghosszabbítása iránt, mivel lakásproblémáját önhibáján kívül továbbra sem tudja megoldani, anyagi helyzete jelenleg nem teszi lehetővé saját tulajdonú lakás megvásárlását valamint piaci alapú albérlet fizetését, fenntartását.

Kaponya László György 2016. szeptember 01. napjától a Kiskőrösi „SZÓ-LA-M” Alapfokú Művészeti Iskola pedagógusa, mint néptánc oktató, valamint 2020. május 16. napjától a Bács-Kiskun Megyei Katasztrófavédelmi Igazgatóság Kiskunhalasi Katasztrófavédelmi Kirendeltség Kiskőrösi Hivatásos Tűzoltó-Parancsnokság tűzoltó őrmestere.

A Kiskőrösi Tűzoltó-Parancsnokság vezetője támogatja a kérelmét, a közösségbe jól beilleszkedett, hosszú távon számítanak a munkájára.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén - *a Képviselő-testület a lakásbérleti jogviszonyt – különösen indokolt esetben – legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette*.

Kaponya László György lakásbérleti jogviszonya időtartama alatt a lakásbérleti szerződésben foglalt kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe, a 6200 Kiskőrös, Árpád utca 1. szám IV. emelet 13. ajtószám alatti 2 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 tároló helyiségekből álló 59 m2  alapterületű összkomfortos lakást Kaponya László György részére 2020. szeptember 01. napjától 2022 augusztus 31. napjáig 2 éves időtartamra, de legfeljebb a Bács-Kiskun Megyei Katasztrófavédelmi Igazgatóság Kiskunhalasi Katasztrófavédelmi Kirendeltség Kiskőrösi Hivatásos Tűzoltó-Parancsnokságnál fennálló munkaviszonya időtartamára.

**Kiskőrös, 2020. augusztus 31.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2646/5/A/13 helyrajzi számon nyilvántartott, természetben Árpád utca 1. szám IV. emelet 13. ajtószám alatti 2 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 tároló helyiségekből álló összkomfortos, 59 m2 alapterületű lakást bérbe adja Kaponya László György 7100 Szekszárd, Tolnai Lajos u. 18. szám alatti lakos részére 2020. szeptember 01. napjától 2022 augusztus 31. napjáig 2 éves időtartamra, de legfeljebb a Bács-Kiskun Megyei Katasztrófavédelmi Igazgatóság Kiskunhalasi Katasztrófavédelmi Kirendeltség Kiskőrösi Hivatásos Tűzoltó-Parancsnokságnál fennálló munkaviszonya időtartamára.
2. kezdeményezi a lakásbérleti szerződés közös megegyezéssel történő módosítását a határozat-tervezetben foglaltak szerinti tartalommal való megkötését.
3. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

**Felelős:** polgármester

**Határidő:** azonnal